An dibenn-sizhun-mañ em eus bet tro da welet bronneged gouezv, ar pezh ne vez ket atav aes dober en arbenn ma vev kuzhet ar re-mañ, muioch evit lod-kaer ag an evned da skouer. Unan anezhe, e gwirionez, am eus gwelet ar chorf anezhoñ hepken, toset e oa bet dur charr-tan àr vord an hent. Tremenet on div wezh dirak get  an oto disadorn, unan é vonet, unan é tonet en-dro. Hag un deirvet gwezh dech (é vonet); ar bedervet ur sort em eus arrestet. Soñjal a raen: ar loen-mañ zo pe ur fouin, pe ur mart. Hag e oa ur mart e oa, ar pezh am eus gellet kompren é welet an tachad melen edan e veg (ha neo ket gwenn-kann evel get ar fouin (anvet ivez ar gaerell vras); evit ar re ne ouiont ket petra eo ur mart pe ur fouin (ha gwir eo, ar re-se a vez diaes da spurmantiñ), lâromp eo ar re-se loened a-vent get ur chazh, moan o chorf, liv  un erminig dezhe; o fan ne za ket da vout gwenn dar gouiañv evel an erminig.